als_Latn dik_Latn sag_Latn
Asport- Mario Baloteli dhe Stefan El Sharaui: janë padiskutim këto dy emra që janë duke mbuluar të gjithë kopertinat e gazetave sportive në këtë moment në Itali, si për faktin se kanë krijuar një dyshe të mrekullueshme te Milani- ku SuperMario ka debutuar me një dopietë- si edhe sepse Prandeli do ti aktivizojë sëbashku edhe në kombëtare sot kundër Holandës, duke treguar edhe njëherë se skuadra italiane është gjithmonë e më e re dhe më multi-etnike.Dhe pikërisht fakti që do të krijojnë një dyshe si në nivel klubesh ashtu edhe me kombëtaren italiane ka rikthyer në mëndjen e shumë analistëve disa dyshe të së shkuarës sic është Del Piero-Inzagi dhe Viali-Mancini. I pyetur në lidhje me këtë cështje, trajneri aktual i Manchester Sitit shpjegon: “ Nëse kemi qënë më të fortë unë dhe Viali apo Baloteli-El Sharaui? Janë lojtarë të ndryshëm, epoka të ndryshme. Me Xhianlukan kënaqësitë tona i kemi marrë, edhe në skuadrën kombëtare gjithashtu”.
Trajneri Bluve të Manchesterit vazhdon më tej analizën e tij: “ Besoj se Milani ka një dyshe me shumë perspektiva- vazhdon Mnacini- dhe unë jam shumë dakord me Prandelin: gjithcka tashmë varet nga ata, gjithcka varet nga Mario. Jam shumë i kënaqur që është nisur gjithcka shumë mirë me Milanin. Mendoj me të vërtetë se duke qënë përsëri në Milano, praën familjes dhe atyre që i duan më të mirën, mund ta ndihmojnë kampionin e madh që është brenda tij. Unë e mendoja më parë dhe vazhdoj ta mendoj edhe tashmë, panvarsisht se rrugët tona janë ndarë: Baloteli për cilësi dhe forcë vlen sa Mesi dhe Kristiano Ronaldo…”.
You must be logged in to post a comment Login
als_Latn als_Latn eng_Latn